3.  ลักษณะการประกอบธุรกิจ

3.1 ลักษณะการประกอบธุรกิจ

บริษัท พรีเมียร์ เทคโนโลยี จำกัด (มหาชน)
ประกอบธุรกิจลงทุนในธุรกิจเทคโนโลยีสารสนเทศเป็นธุรกิจหลัก บริษัทมีบริษัทย่อย 1 บริษัท คือ
บริษัท ดาต้าโปร คอมพิวเตอร์ ซิสเต็มส์ จำกัด
ซึ่งดำเนินธุรกิจเป็นผู้ให้บริการเทคโนโลยีสารสนเทศสำหรับธุรกิจแบบครบวงจร (Total
Enterprise Solution and Services Provider)
สำหรับองค์กรธุรกิจตั้งแต่ขนาดกลางไปจนถึงขนาดใหญ่
ได้รับแต่งตั้งให้เป็นตัวแทนจำหน่ายผลิตภัณฑ์ด้านเทคโนโลยีสารสนเทศ (IT Products)
ผลิตภัณฑ์มัลติมีเดีย (Multimedia Products) ซอฟต์แวร์บริหารข้อมูลและระบบคอมพิวเตอร์
(System and Data Management Software)
ซอฟต์แวร์สำเร็จรูประบบงานธุรกิจและซอฟต์แวร์การบริหารองค์กร (Application Software)
รวมถึงการให้บริการด้านการบำรุงรักษาผลิตภัณฑ์เทคโนโลยีสารสนเทศ (Maintenance
Services) การบริการวางระบบ การฝึกอบรม และให้คำปรึกษา (Training and
Consulting Services) และการบริการด้านเอาต์ซอร์ส (Outsourcing Services)

การเปลี่ยนแปลงและพัฒนาการที่สำคัญในปี 2555 มีดังนี้

1.  บริษัทได้ทำการปรับปรุงอาคารพรีเมียร์เพลซทั้งภายนอกและภายในอาคาร
    ซึ่งแล้วเสร็จไปกว่าร้อยละ 90 คาดว่าจะแล้วเสร็จทั้งหมดภายในเดือนมีนาคม 2556
    โดยแบ่งเป็นพื้นที่เช่า 10,545 ตารางเมตร ปัจจุบันมีผู้เช่าแล้ว 6,621 ตารางเมตร
    โดยบริษัทย่อยเป็นผู้เช่าเพื่อใช้ในการประกอบกิจการเป็นศูนย์ข้อมูลสำรองแก่ลูกค้า จำนวน
    4,766 ตารางเมตร ที่เหลือเป็นผู้เช่ารายอื่น

2.  ได้เข้าร่วมลงนามในการแสดงเจตนารมณ์เป็นแนวร่วมปฎิบัติ (Collective Action
    Coalition) ของภาคเอกชนไทยในการต่อต้านการทุจริต
    ร่วมกับสมาคมส่งเสริมสถาบันกรรมการบริษัทไทย  หอการค้าไทย  สมาคมธนาคารไทย  
    หอการค้านานาชาติ สมาคมบริษัทจดทะเบียนไทย สภาธุรกิจตลาดทุนไทย
    และสภาอุตสาหกรรมแห่งประเทศไทย เพื่อแสดงเจตจำนงที่จะดำเนินธุรกิจด้วยความโปร่งใส
    ถูกต้องตามกฎหมาย ต่อต้านและไม่สนับสนุนการคอรัปชั่น
    เพื่อให้การดำเนินงานของบริษัทเป็นไปตามหลักบรรษัทภิบาลที่ดี

3.  ได้รับการประเมินจาก สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
    ร่วมกับสมาคมบริษัทจดทะเบียนและสมาคมส่งเสริมผู้ลงทุนไทย เรื่อง
    การจัดการประชุมสามัญผู้ถือหุ้น (AGM) ประจำปี พ.ศ. 2555 อยู่ในเกณฑ์ “ดีเลิศ”
    ด้วยคะแนนเต็ม 100 คะแนน โดยบริษัทเป็น 1 ใน 74 บริษัทที่ได้รับคะแนนเต็ม 100 คะแนน
    จากบริษัทจดทะเบียนที่เข้าร่วมโครงการทั้งสิ้น 450 บริษัท

4.  บริษัทย่อยได้รับการคัดเลือกให้เป็นผู้ให้บริการในด้านต่างๆ แก่ลูกค้า
    รวมถึงได้รับการรับรองและรางวัลต่างๆ จากองค์กร หน่วยงาน และบริษัทคู่ค้า อาทิ

-   ได้รับการรับรอง CMMI Level 3 จาก สถาบันวิศวกรรมซอฟต์แวร์
    มหาวิทยาลัยคาร์เนกี้เมลลอน สหรัฐอเมริกา (Software Engineering Institute,
    Carnegie Mellon University, USA)
    เกี่ยวกับมาตรฐานของกระบวนการในการพัฒนาซอฟท์แวร์

-   ได้รับรางวัล Blue Coat – Security Partner of the Year ASEAN & INDIA –
    FY2012 จากบริษัท บลูโค้ต จำกัด

-   ได้รับการคัดเลือกให้เป็น 2012 Silver Hosting จากบริษัท ไมโครซอฟท์ (ประเทศไทย)
    จำกัด

-   ได้รับการคัดเลือกให้เป็นสมาชิกกลุ่ม Cloud Thailand Alliance
    จากเขตอุตสาหกรรมซอฟท์แวร์ประเทศไทย

-   ได้รับความไว้วางใจจากบริษัทชั้นนำในประเทศไทยในการเลือกใช้ผลิตภัณฑ์และบริการต่างๆ
    เพื่อเพิ่มศักยภาพทางด้านเทคโนโลยีสารสนเทศ อาทิ

    -   IBM และ HP Server & Storage เพื่อเพิ่มศักยภาพและความจุของ Server
        รวมถึงการปรับปรุงให้สามารถรองรับกับระบบงานที่เปลี่ยนแปลงไป

    -   อุปกรณ์เครือข่ายสำหรับองค์กรและศูนย์สำรองข้อมูล

    -   BMC Control M เพื่อการบริหารจัดการปริมาณงานภาคบริการในดาต้าเซ็นเตอร์

    -   Veritas Software เพื่อการจัดการระบบคอมพิวเตอร์เสมือน

    -   ระบบงานเพื่อการรักษาความปลอดภัยของข้อมูล (Security Infrastructure
        Software)

    -   Mimix Software
        เพื่อสนับสนุนการทำแผนสำรองฉุกเฉินขององค์กรด้วยการสำรองข้อมูลแบบ Real Time

    -   บริการศูนย์สำรองข้อมูลและสำนักงานสำรองฉุกเฉิน

    -   อุปกรณ์มัลติมีเดียร์ Projector, Plasma & LCD Display และ CCTV
        สำหรับโรงแรม โรงละคร งานนิทรรศการขนาดใหญ่
        รวมถึงการนำไปใช้ในภาคการศึกษาของสถาบันการศึกษาชั้นนำ

    -   บริการด้านการเผยแพร่ข้อมูลดิจิตัลเพื่อการสื่อสาร สำหรับสถาบันการศึกษาชั้นนำ
        และสถานพยาบาลที่มีชื่อเสียง

    -   ดี-เวิร์ค (D-Work)
        ระบบงานบริหารทรัพยากรบุคคลที่ถูกพัฒนาโดยบริษัทย่อยให้บริการแก่องค์กรชั้นนำ
        ทั้งในรูปแบบการขายซอฟท์แวร์ และบริการรายเดือน (Software as a Service)

-   ได้รับความไว้วางใจจากตลาดหลักทรัพย์แห่งประเทศไทยในการเป็นผู้ให้บริการถ่ายทอดสดงาน
    บริษัทจดทะเบียนพบนักลงทุน (SET Opportunity Day) ตลอดทุกไตรมาสในปี 2555

3.2 ภาพรวมการประกอบธุรกิจของบริษัทและบริษัทย่อย

ปัจจุบันธุรกิจหลักของบริษัทและบริษัทย่อยคือธุรกิจเทคโนโลยีสารสนเทศ
โดยเป็นผู้ให้บริการเทคโนโลยีสารสนเทศสำหรับธุรกิจแบบครบวงจร ซึ่งดำเนินการโดยบริษัทย่อยคือ
บริษัท ดาต้าโปร คอมพิวเตอร์ ซิสเต็มส์ จำกัด แบ่งกลุ่มผลิตภัณฑ์ออกเป็น 3 กลุ่มหลักๆ คือ

1. กลุ่มผลิตภัณฑ์ฮาร์ดแวร์ (Hardware Products)

ผลิตภัณฑ์ในกลุ่มนี้ ประกอบด้วย ผลิตภัณฑ์เทคโนโลยีสารสนเทศ (IT Products)
และผลิตภัณฑ์มัลติมีเดีย (Multimedia Products)

2. กลุ่มผลิตภัณฑ์ซอฟต์แวร์ (Software Products)

ผลิตภัณฑ์ในกลุ่มนี้ ประกอบด้วยซอฟต์แวร์ระบบงานธุรกิจและระบบบริหารองค์กร (Business
Application Software) ระบบปฏิบัติการและฐานข้อมูล (Operating System and
Database) และ ซอฟท์แวร์เครื่องมืออรรถประโยชน์ (Tools & Utilities Software)

3. กลุ่มงานบริการ (Services)

การให้บริการในกลุ่มนี้ ประกอบด้วย การบริการบำรุงรักษาผลิตภัณฑ์เทคโนโลยีสารสนเทศ
(Maintenance Services) การบริการวางระบบ การฝึกอบรม และให้คำปรึกษา (Training
and Consulting Services) การบริการด้านเอาต์ซอร์ส (Outsourcing Services)
การให้บริการด้านเอ้าต์ซอร์ส สามารถแยกเป็นประเภทตามความต้องการของลูกค้าได้ เช่น Full
Managed Service (บริการบริหารงาน IT เต็มรูปแบบ), Back-up Site
(บริการศูนย์สำรอง), Office Continuity Service (บริการสำนักงานสำรอง),
การให้บริการด้าน Application ผ่านระบบ Cloud Computing และอื่นๆ

3.3 โครงสร้างรายได้

โครงสร้างรายได้ของบริษัทและบริษัทย่อยในช่วง 3 ปีที่ผ่านมา

หน่วย : ล้านบาท

  ------------------------------------------------------------------------------------------------------------------
  ผลิตภัณฑ์ /บริการ                 ดำเนินการโดย   % การถือหุ้นของบริษัท 2555              2554              2553      
  ----------------------------- ------------- ---------------- --------- ------- --------- ------- --------- -------
                                                               รายได้     %       รายได้     %       รายได้     %

  รายได้จากการขายและบริการ                                                                                     

  - กลุ่มผลิตภัณฑ์ฮาร์ดแวร์ และซอฟต์แวร์ DCS           100.00           1,499.7   68.0    1,284.3   69.8    1,036.3   67.3

  - กลุ่มการบริการ                 DCS           100.00           697.6     31.6    555.8     30.2    504.1     32.7

  - ค่าเช่าและค่าบริการอาคารสำนักงาน PT                             7.9       0.4     555.8     30.2    504.1     32.7

  รวมรายได้จากการขายและบริการ                                    2,205.2   100.0   1,840.1   100.0   1,540.4   100.0
  ------------------------------------------------------------------------------------------------------------------

หมายเหตุ : DCS หมายถึง บริษัท ดาต้าโปร คอมพิวเตอร์ ซิสเต็มส์ จำกัด